
Относно: Резултатите от активните контакти с представители на Китайската народна република (КНР).

Уважаеми господин Милков,

От медийни публикации става ясно, че като кмет на Община Русе през 2025 г. осъществихте активни контакти с различни представители на КНР и водещи китайски компании. Ето част от информацията:
„През август 2025 г. делегация, водена от кмета на Община Русе Пенчо Милков беше на посещение в Китай. Той имаше ключова среща със CRBC - една от най-големите компании за строителство на пътища и жп инфраструктура в света, а посещението завърши с ползотворни срещи в две големи технологични компании – Huawei и iFLYTEK.“
	„През септември 2025 г. кметът на Русе Пенчо Милков взе активно участие в двудневна конференция, посветена на 10-годишнината от инициативата „Един пояс, един път" и партньорството между България и Китай. По време на форума градоначалникът проведе официална работна среща с китайския посланик Дай Цинли, на която обсъдиха нови възможности за разширяване на двустранното сътрудничество.“
	„На 27.09.2025 г. в сградата на Община Русе се проведе официална среща между кмета Пенчо Милков и Н. Пр. Дай Цинли - извънреден и пълномощен посланик на Китайската народна република в България. Основна тема на срещата беше разширяването на сътрудничеството между Русе и градове в Китай, като акцентът бе поставен върху икономическите и културните връзки. Двете страни се съгласиха, че те ще допринесат за укрепване на двустранните отношения и за развитие на сътрудничеството в различни области, включително образование, търговия и туризъм.“
За всички граждани на Русе е полезно да бъдат информирани за резултатите от тези срещи и разговори. Поради важността на проблема,  моля, на основание чл. 33 (1) т. 4. от Закона за местното самоуправление и местната администрация, да отговорите на следния въпрос:
1. Какви са конкретните резултати от срещите и разговорите с различни представители на КНР и водещи китайски компании една година по-късно?
2. Какви конкретни договори са подписани?
3. Какъв е ръстът на броя на туристите от Китай посетили Русе?
4. Ако към момента няма никакви резултати, моля да посочите кои инициативи са в процес на развитие и какъв е графикът за реализирането им.
Моля, отговорът Ви да бъде в писмен вид и да бъде изпратен с електронна поща на адрес mitko@kunchev.info. За връзка с мен може да се използва номер 0888999175.

01.09.2026 г.				С уважение:
Митко Кунчев
